पुलिस पर हमला करने के 4 आरोपी गिरफ्तार
चांदीराम हत्याकांड के एक और आरोपी को भेजा जेल
सदरथाना पुलिस ने करीब छह माह पूर्व गांव अशरफगढ़ में चोरी की वारदात में वांछित आरोपी को पकड़ने आई जीआरपी लखनऊ यूपी पुलिस पार्टी से हाथापाई करने, आरोपी को पुलिस पार्टी से छुड़वाने, पथराव कर गाड़ी को क्षतिग्रस्त करने के फरार चल रहे चार आरोपियों को गिरफ्तार कर अदालत में पेश किया। जहां से अदालत ने चारों को न्यायिक हिरासत में जेल भेज दिया।
यहथा मामला
जीआरपीलखनऊ यूपी के निरीक्षक डीके उपाध्याय ने गत 16 जून को सदर थाना पुलिस को दी शिकायत में बताया था कि गांव असरफगढ़ निवासी महेंद्र तथा राजेंद्र चोरी के मामले में वांछित है। स्थानीय पुलिस के साथ जीआरपी लखनऊ की टीम उनके नेतृत्व में गांव अशरफगढ़ पहुुंंची थी। संयुक्त टीम ने आरोपियों को पकड़ लिया था। उसी दौरान आरोपियों के परिजन पुलिस टीम से भिड़ गए और हाथापाई तथा मारपीट शुरू कर दी। कुछ लोगों ने पुलिस पार्टी पर पथराव किया और एक आरोपी राजेंद्र को छुड़वा लिया। पथराव में जीआरपी लखनऊ की गाड़ी को भी नुकसान पहुंचा। सदर थाना पुलिस ने डीके उपाध्याय की शिकायत पर गांव असरफगढ़ निवासी राजेंद्र, संतरो, शीला, सुनेहरी, महेंद्र, सुखा, रोहित, बीरा, निहाल, कांता, विरेंद्र, कपिल, प्रवीन, पौनी, देवीदयाल के खिलाफ मारपीट करने, सरकारी कार्य में बाधा डालने तथा सरकारी गाड़ी को नुकसान पहुंचाने का मामला दर्ज किया था। पुलिस ने कार्रवाई करते हुए महेंद्र, उसकी प|ी सीता, तारा की प|ी ओमपति तथा वीरेंद्र को गिरफ्तार कर जेल भेज दिया।
सदर थाना प्रभारी सज्जन कुमार ने बताया कि यूपी रेलवे पुलिस पार्टी पर हमला करने के चार आरोपियों को गिरफ्तार कर अदालत में पेश किया। जहां से उन्हें जेल भेज दिया गया है।
जींद | करीबडेढ़ माह पूर्व भिवानी रोड विकास नगर में व्यक्ति की बेरहमी से पीट-पीटकर हत्या करने के फरार चल रहे एक आरोपी को शहर थाना पुलिस ने गिरफ्तार कर अदालत में पेश किया। जहां से अदालत ने आरोपी को न्यायिक हिरासत में जेल भेज दिया। गांव नगूरा निवासी अनिल ने गत नौ नवंबर को शहर थाना पुलिस को दी शिकायत में बताया था कि उसका भाई चांदीराम आठ नवंबर को मजदूरी के लिए जींद आया था। रात को घर वापस नहीं लौटा। अगले दिन दोपहर को चांदीराम का शव भिवानी रोड विकास नगर निवासी नीलम के आवास पर पाया गया। चांदीराम के चेहरे तथा शरीर पर चोट के निशान थे। शहर थाना पुलिस ने अनिल की शिकायत पर मकान मालिक गांव कालवा निवासी नीलम, विकास, गांव सिसाय निवासी मनीष, सुनील, गांव वजीरखेड़ा निवासी रामबुल, दीपक तथा शर्मा नगर निवासी सचिन के खिलाफ हत्या का मामला दर्ज किया था। पुलिस ने नीलम समेत छह आरोपियों को गिरफ्तार कर लिया था लेकिन सचिन फरार था। जिसे गिरफ्तार कर कार्रवाई की गई।
hin_Deva hin_Deva hin_Deva hin_Deva hin_Deva hin_Deva hin_Deva